CELEX: 62015CN0658
Language: sk
Date: 2015-12-07 00:00:00
Title: Vec C-658/15: Návrh na začatie prejudiciálneho konania, ktorý podal College van beroep voor het Bedrijfsleven (Holandsko) 7. decembra 2015 – Robeco Holland Bezit N.V. a i./Stichting Autoriteit Financiële Markten (AFM)

14.3.2016   
            
            
               SK
            
            
               Úradný vestník Európskej únie
            
            
               C 98/19
            
         Návrh na začatie prejudiciálneho konania, ktorý podal College van beroep voor het Bedrijfsleven (Holandsko) 7. decembra 2015 – Robeco Holland Bezit N.V. a i./Stichting Autoriteit Financiële Markten (AFM)
   (Vec C-658/15)
   (2016/C 098/24)
   Jazyk konania: holandčina
   
      Vnútroštátny súd, ktorý podal návrh na začatie prejudiciálneho konania
   
   College van beroep voor het Bedrijfsleven
   
      Účastníci konania pred vnútroštátnym súdom
   
   
      Odvolatelia: Robeco Holland Bezit N.V. a i.
   
      Druhý účastník v odvolacom konaní: Stichting Autoriteit Financiële Markten (AFM)
   
      Prejudiciálna otázka
   
   Má sa systém, na ktorom sa zúčastňuje veľké množstvo agentov fondov a maklérov na zastupovanie „Open-end“ investičných spoločností, resp. investorov pri transakciách v systéme, a ktorý v skutočnosti len podporuje tieto „Open-end“ investičné spoločnosti pri výkone ich povinností plniť pokyny investorov na nákup a predaj podielov, považovať za regulovaný trh v zmysle článku 4 ods. 1 bodu 14 smernice 2004/39 (1), a aké znaky v prípade kladnej odpovede má spĺňať?
   
      (1)  Smernica Európskeho parlamentu a Rady 2004/39/ES z 21. apríla 2004 o trhoch s finančnými nástrojmi, o zmene a doplnení smerníc Rady 85/611/EHS a 93/6/EHS a smernice Európskeho parlamentu a Rady 2000/12/ES a o zrušení smernice Rady 93/22/EHS (Ú. v. EÚ L 145, s. 1; Mim. vyd. 06/007, s. 263.